РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/27-21

8. фебруар 2021. године

Б е о г р а д

**З А П И С Н И К**

**19. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО**

**НАРОДНЕ СКУПШТИНЕ, ОДРЖАНЕ 8. ФЕБРУАРА 2020. ГОДИНЕ**

Седница је почела у 11,00 часова.

Седницом је председавала Јелена Жарић Ковачевић, председник Одбора.

Седници су присуствовали чланови Одбора: Невена Веиновић, Вук Мирчетић, Оља Петровић, Лука Кебара, Угљеша Мрдић, Дубравка Краљ, Тома Фила, Жељко Томић, Илија Матејић, Миленко Јованов, и Виолета Оцокољић.

Седници је присуствовао Арпад Фремонд, заменик члана Одбора Балинта Пастора.

Седници нису присуствовали чланови Одбора Марија Јевђић, Милена Поповић, Ђуро Перић и Јован Палалић нити њихови заменици.

Седници су присуствовали и: Зоран Лазаров, помоћник министра у Министарству унутрашњих послова - начелник Сектора за међународну сарадњу, европске послове и планирање и Бојана Николић, руководилац Групе за међународне послове у Министарству одбране.

На предлог председника, Одбор је једногласно (11 гласова за) усвојио следећи

**Д н е в н и р е д:**

- Усвајање записника 17. и 18. седнице Одбора -

1. Разматрање Предлога закона о социјалној карти, који је поднела Влада (број 011-95/21 од 22. јануара 2021. године) у начелу;

2. Разматрање Предлога закона о потврђивању Споразума између Владе Републике Србије и Владе Краљевине Лесото о сарадњи у области одбране, који је поднела Влада (број 011-61/21 од 15. јануара 2021. године) у начелу;

3. Разматрање Предлога закона о потврђивању Споразума између Владе Републике Србије и Владе Републике Северне Македоније о сарадњи у области борбе против кријумчарења миграната, који је поднела Влада (број 011-60/21 од 15. јануара 2021. године) у начелу.

Пре преласка на одлучивање о тачкама дневног реда, Одбор је једногласно, без примедаба, усвојио записнике 17. и 18. седнице Одбора.

**Прва тачка дневног реда:** Разматрање Предлога закона о социјалној карти, који је поднела Влада (број 011-95/21 од 22. јануара 2021. године) у начелу

У дискусији су учествовали чланови Одбора Вук Мирчетић, Илија Матејић и Тома Фила.

Одбор је размотрио Предлог закона о социјалној карти, који је поднела Влада у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (13 гласова за).

За известиоца Одбора на седници Народне скупштине одређен је председник Одбора.

**Друга тачка дневног реда:** Разматрање Предлога закона о потврђивању Споразума између Владе Републике Србије и Владе Краљевине Лесото о сарадњи у области одбране, који је поднела Влада (број 011-61/21 од 15. јануара 2021. године) у начелу

Одбор је размотрио Предлог закона о потврђивању Споразума између Владе Републике Србије и Владе Краљевине Лесото о сарадњи у области одбране, који је поднела Влада у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (13 гласова за).

За известиоца Одбора на седници Народне скупштине одређен је председник Одбора.

**Трећа тачка дневног реда:** Разматрање Предлога закона о потврђивању Споразума између Владе Републике Србије и Владе Републике Северне Македоније о сарадњи у области борбе против кријумчарења миграната, који је поднела Влада (број 011-60/21 од 15. јануара 2021. године) у начелу

Одбор је размотрио Предлог закона о потврђивању Споразума између Владе Републике Србије и Владе Републике Северне Македоније о сарадњи у области борбе против кријумчарења миграната, који је поднела Влада у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (13 гласова за).

За известиоца Одбора на седници Народне скупштине одређен је председник Одбора.

Седница је завршена у 11,10 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Јелена Жарић Ковачевић